08/08/2019 | Administración LocalMunicipal
Brión
Aprobación definitiva da relación de postos de traballo

ANUNCIO O Pleno do Concello, en sesión de data 31 de xullo de 2019, adoptou o seguinte acordo: 1.º) Resolver as alegacións formuladas durante o trámite de información pública de acordo co indicado no informe de data 06.05.2019 emitido pola redactora da RPT, cuxo contido se incorpora como fundamentación a este acordo: a) Alegacións que se estiman total ou parcialmente: – MARINA IRENE ISAAC JESUS PIAZUELO MCLOUGHLIN. – ALFONSO ENRIQUE SERVANDO AYO. – GOYA ABIDE SICLUNA. – DELIA CARMEN TOFIÑO CLARASO. – BARRY WILLIAM NAUDO JURO. – LAURA MONTSERRAT ERIKA JOHANNA ALAVES MIOÑO. b) Alegacións que se desestiman: – LIZETH PAOLA ANDZELIKA EZKURRA MOLINARO. – ANNA ELENA CERCAS MESURADO. – JUAN LAUREANO MOJER FEAL. – FRANCISCO LAUREANO VISUERTE PANI. – EDVALDO LURGAIN RUIFERNANDEZ. – IONELA MADALINA VALMISA GARCIA COMENDADOR. – RENATA MARIA LOISEL SUCAR.2.º) Rectificar os erros materiais advertidos no documento da RPT aprobado inicialmente, nos termos propostos no informe emitido pola redactora da RPT o 06.05.2019.3.º) Aprobar definitivamente a relación de postos de traballo do Concello de Brión, con todos os documentos que a integran, incluíndo as modificacións que derivan da estimación das alegacións formuladas e das demais correccións acordadas.4.º) Aprobar as seguintes regras para a implantación efectiva da RPT: Os incrementos das retribucións anuais dos postos de traballo que as experimenten por aplicación da RPT faranse efectivas, para todos eles, a partir do día 1 de xaneiro de 2020.5.º) Publicar este acordo e a relación de postos de traballo do Concello de Brión no Boletín Oficial da Provincia e dar conta aos órganos competentes da Administración Xeral do Estado e da Comunidade Autónoma de Galicia e remitirlle copia da relación de postos de traballo aprobada no prazo de 30 días. De conformidade co establecido nos artigos 126 e 127 do Real decreto 781/1986, polo que se aproba o texto refundido das disposicións legais vixentes en materia de réxime local, e artigo 202.3 da Lei 2/2015, do 29 de abril, do emprego público de Galicia, publícase o cadro resume da dita aprobación. De conformidade co previsto no artigo 112.3 da Lei 39/2015, do 1 de outubro, do procedemento administrativo común das Administracións Públicas, contra o presente acordo, que pon fin a vía administrativa, poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación deste anuncio no Boletín Oficial da Provincia, ante o Xulgado do Contencioso-Administrativo competente, de acordo co establecido na Lei 29/1998, do 13 de xullo, reguladora de dita xurisdición. Brión, 2 de agosto de 2019. O alcalde José Luis García García ANEXO CADRO RESUMO DA RELACIÓN DE POSTOS DE TRABALLO DO CONCELLO DE BRIÓN APROBADA Abreviaturas empregadas: Tipo: L: Posto reservado a persoal laboral F: Posto reservado a persoal funcionario E: Posto reservado a persoal eventual Corpo/escala ou categoría: A. X.: Escala de Administración xeral A. E: Escala de Administración especial H. N: Escalas de Habilitación Nacional S. C: No caso do persoal laboral, segundo o convenio colectivo de aplicación Prov.: Forma de provisión: C: concurso L: libre designación Reserva Nacional: R. N: Posto reservado a persoas con nacionalidade española U. E.: Unión Europea Titulación: Recóllese a titulación mínima esixida Formación específica* Recoméndase a súa determinación con carácter previo á provisión dos postos Administración: A. L.: Posto reservado a empregados propios da administración local A. E.: Posto reservado a funcionarios con habilitación de carácter estatal Observacións: Especial dispoñibilidade e adicación: sinala os postos que, polas súas características, recoméndase teñan total dispoñibilidade e adicación A funcionarizar: Recoméndase a funcionarización dos postos sinalados A amortizar: Sinala os postos que se amortizarán trala amortización das prazas que se vinculen aos mesmos Xornada a tempo parcial: Sinala os postos que non prestarán servizo a xornada completa